उन्होंने कहा कि कांग्रेस के पक्ष में राज्य में एक ‘खामोश लहर’ है। कांग्रेस, तेलुगु देशम पार्टी (टीडीपी), तेलंगाना जन समिति (टीजेएस) और भाकपा ने सात दिसंबर को होने वाले चुनाव में गठबंधन करने का फैसला किया है और वह फिलहाल सीटों के बंटवारे पर चर्चा कर रहे हैं। उन्होंने कहा कि कांग्रेस का चंद्रबाबू नायडू के नेतृत्व वाली पार्टी टीडीपी के साथ गठबंधन की बात स्पष्ट् हो चुकी है और भाकपा और टीजेएस के साथ वार्ता चल रही है। रेड्डी ने आरोप लगाया कि प्रधानमंत्री नरेंद्र मोदी और के चंद्रशेखर राव के बीच अब भी साठगांठ है। राव द्वारा राहुल गांधी को ‘मसखरा’ कहने पर रेड्डी ने कहा कि इस तरह का शब्द इस्तेमाल करके मुख्यमंत्री यह साबित करना चाहते हैं कि उनमें बहुत आत्मविश्वास है जबकि ऐसा है नहीं।